CELEX: 62020CB0287
Language: ro
Date: 2022-01-10 00:00:00
Title: Cauza C-287/20: Ordonanța Curții (Camera a opta) din 10 ianuarie 2022 (cerere de decizie preliminară formulată de Amtsgericht Hamburg – Germania) – EL, CP/Ryanair DAC [Trimitere preliminară – Articolul 99 din Regulamentul de procedură al Curții – Transporturi aeriene – Regulamentul (CE) nr. 261/2004 – Articolul 5 alineatul (3) – Norme comune în materie de compensare și de asistență a pasagerilor în eventualitatea anulării sau a întârzierii prelungite a zborurilor – Exonerare de obligația de compensare – Noțiunea de „împrejurări excepționale” – Grevă a echipajului de cabină și a piloților – Împrejurări „interne” și „externe” activității operatorului efectiv de transport aerian – Carta drepturilor fundamentale a Uniunii Europene – Articolele 12 și 28 – Articolele 12 și 28 din Carta drepturilor fundamentale ale Uniunii Europene – Inexistența unei atingeri aduse libertății de întrunire și de asociere a lucrătorilor, precum și dreptului la negociere al operatorului de transport aerian]

23.5.2022   
            
            
               RO
            
            
               Jurnalul Oficial al Uniunii Europene
            
            
               C 207/7
            
         
      Ordonanța Curții (Camera a opta) din 10 ianuarie 2022 (cerere de decizie preliminară formulată de Amtsgericht Hamburg – Germania) – EL, CP/Ryanair DAC
      (Cauza C-287/20) (1)
      
      (Trimitere preliminară - Articolul 99 din Regulamentul de procedură al Curții - Transporturi aeriene - Regulamentul (CE) nr. 261/2004 - Articolul 5 alineatul (3) - Norme comune în materie de compensare și de asistență a pasagerilor în eventualitatea anulării sau a întârzierii prelungite a zborurilor - Exonerare de obligația de compensare - Noțiunea de „împrejurări excepționale” - Grevă a echipajului de cabină și a piloților - Împrejurări „interne” și „externe” activității operatorului efectiv de transport aerian - Carta drepturilor fundamentale a Uniunii Europene - Articolele 12 și 28 - Articolele 12 și 28 din Carta drepturilor fundamentale ale Uniunii Europene - Inexistența unei atingeri aduse libertății de întrunire și de asociere a lucrătorilor, precum și dreptului la negociere al operatorului de transport aerian)
      (2022/C 207/09)
      Limba de procedură: germana
      
         Instanța de trimitere
      
      Amtsgericht Hamburg
      
         Părțile din procedura principală
      
      
         Reclamanți: EL, CP
      
         Pârâtă: Ryanair DAC
      
         Dispozitivul
      
      Articolul 5 alineatul (3) din Regulamentul (CE) nr. 261/2004 al Parlamentului European și al Consiliului din 11 februarie 2004 de stabilire a unor norme comune în materie de compensare și de asistență a pasagerilor în eventualitatea refuzului la îmbarcare și anulării sau întârzierii prelungite a zborurilor și de abrogare a Regulamentului (CEE) nr. 295/91 trebuie să fie interpretat în sensul că o mișcare de grevă inițiată la apelul unui sindicat al echipajului de cabină și al piloților unui operator efectiv de transport aerian și destinată să exprime revendicările lucrătorilor respectivi nu intră în sfera noțiunii de „împrejurare excepțională” în sensul acestei dispoziții, existența unor negocieri prealabile cu reprezentanții lucrătorilor neavând incidență în această privință.
      
         (1)  JO C 279, 24.8.2020.